O T S U S

Tallinn								22.05.2025 nr 1-7/25-173

Hoonestusloa tingimuste muutmine

Tarbijakaitse ja Tehnilise Järelevalve Amet (edaspidi TTJA) on vastavalt ehitusseadustiku (EhS) § 1131-11320 pädev asutus, kes menetleb hoonestusloa taotluseid ning otsustab hoonestusloa andmise ja hoonestusloa tingimuste muutmise üle.

Asjaolud ja õiguslikud põhjendused

1. Vabariigi Valitsus andis Osaühingule REDSTORM (registrikood 11228060; edaspidi ettevõte) 06.10.2016 korraldusega nr 329 (edaspidi korraldus) hoonestusloa kalakasvatussumpade rajamiseks Saaremaa põhjarannikule.

1.1. Korralduse punktis 2 on määratud järgmised avaliku veekogu koormatava ala koordinaadid ja suurus ruutmeetrites:
58º27′30″N, 22º3′54″E	ehk X 6481412,0 Y 387066,2
58º27′30″N, 22º4′E	ehk X 6481409,2 Y 387163,4
58º27′27″N, 22º4′E	ehk X 6481316,4 Y 387160,7
58º27′27″N, 22º3′54″'E	ehk X 6481319,3 Y 387063,5
Koormatava ala suurus on 9030 m2.

1.2. Korralduse punktis 4 on lubatud paigaldada kuni kolm sumbakomplekti, millest igasse sumbakomplekti kuulub kolm sumpa, iga sumba diameeter on 20 meetrit ning sügavus kuni 10 meetrit. Samas punktis on määratud horisontaalne positsioneerimine: paigaldatakse ja kinnitatakse põhja betoonist või metallist ankrute abil ning sumbakomplekti ala tähistatakse igast neljast nurgast veepinnal nähtavate poidega.

2. Ettevõte esitas 04.03.2025 TTJA-le taotluse (registreeritud TTJA avalikus dokumendiregistris https://jvis.ttja.ee/modules/dokumendiregister/ nr 16-7/25-03355-001 all; edaspidi taotlus), mille kohaselt soovib muuta sumpade arvu ja suurust ning hoonestusala suurust.
2.1. Avaliku veekogu koormatava ala korrigeeritud L-EST koordinaadid on taotluse kohaselt järgmised:
X 6481442.49, Y 387067.28
X 6481319.30, Y 387063.50
X 6481316.40, Y 387160.70
X 6481439.69, Y 387164.48
Nimetatud koordinaatidest tulenevalt on avaliku veekogu koormatava ala korrigeeritud pindalaks 11 991,16 m2.

2.2. Taotluse kohaselt soovitakse avaliku veekogu koormatavale alale paigutada 6 sumpa, igaüks diameetriga 32 m ning sügavusega 10 m. 

3. Arvestades asjaolu, et korralduse punktis 2 määratud avaliku veekogu koormatava ala koordinaatidega alale ei ole võimalik mahutada korralduse punktis 4 ettenähtud sumpasid, on vajalik korralduse punkti 2 muuta ning määrata uued koordinaadid ja fikseerida nendest tulenev pindala. Samuti on uuest kasutusele võetavast tehnoloogiast (grid-süsteem) tulenevalt otstarbekas muuta sumpade arvu ning suurust. Kuna grid-süsteemis rajatud sumbakomplekti lahutamatuks osaks on muuhulgas ankurdus- ja märgistussüsteem, on asjakohane korralduse punktis 4 asendada sumbakomplekti horisontaalset positsioneerimist ja tähistamist puudutav osa viitega grid-süsteemile, kuna see hõlmab endas nii horisontaalset positsioneerimist kui tähistamist. Ettevõtte kinnituse kohaselt ei too need muudatused endaga kaasa sumpades kasutatava söödakoguse (195 tonni) ja kala juurdekasvu koguse (186 tonni) muutust.

4. Keskkonnamõju hindamise ja keskkonnajuhtimissüsteemi seaduse (KeHJS) § 3 lõike 1 punkti 1 kohaselt hinnatakse keskkonnamõju, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju. Antud juhul soovitakse muuta korraldusega antud hoonestusloas määratud avaliku veekogu koormatava ala koordinaate ning sumpade arvu ja suurust, kuid sumpades kasutatav söödakogus (195 tonni) ja kala juurdekasvu kogus (186 tonni) jääb samaks. Sumbad paigutatakse uues grid-süsteemis, mis tagab ruumi parema kasutuse. Nimetatud muudatus ei tingi hoonestusloaga kavandatava tegevuse (kalakasvatus sumpades kasutatava söödakogusega 195 tonni ja kala juurdekasvu kogusega 186 tonni) muutmist, mistõttu jääb nimetatud muudatusväljapoole KeHJS-i reguleerimisala ning keskkonnamõju hindamine ja keskkonnamõju hindamise eelhinnangu tegemine ei olnud vajalik. Hoonestusloa tingimuste muutmisel korrigeeritakse vaid avaliku veekogu koormatava ala L-EST koordinaadid ja pindala ning muudetakse sumpade arvu ja diameetrit ning kasutatavat tehnoloogiat, millest tulenevalt ei muutu korralduses toodud tegevus ning selle mõju keskkonnale.

5. EhS § 11315 lõike 1 kohaselt võib pädev asutus hoonestusloa omaja taotlusel või omal algatusel muuta hoonestusloa tingimusi. EhS § 11315 lõike 3 kohaselt keeldub pädev asutus hoonestusloa tingimuste või andmete muutmisest, kui esinevad EhS §-is 11313 sätestatud hoonestusloa andmisest keeldumise alused.

6. Kuivõrd TTJA ei tuvastanud EhS §-is 11313 toodud hoonestusloa andmisest keeldumise aluseid ja avaliku veekogu koormatava ala koordinaatide korrigeerimine on põhjendatud, siis puudub alus taotluse rahuldamisest keeldumiseks ning asjakohane on muuta korraldusega  antud hoonestusloas avaliku veekogu koormatava ala L-EST koordinaate ning sumpade arvu ja diameetrit vastavalt taotlusele.

Ärakuulamine 

7. TTJA saatis 05.05.2025 kirjaga nr 16-7/25-03355-002 hoonestusloa tingimuste muutmise otsuse eelnõu Osaühingule REDSTORM tutvumiseks ja arvamuse avaldamiseks. 

8. Osaühing REDSTORM arvamust ei avaldanud.

OTSUS

Tulenevalt eeltoodust ja ehitusseadustiku § 11315 lõikest 1; haldusmenetluse seaduse § 64 lõikest 1, § 65 lõikest 2, § 68 lõigetest 1 ja 2 ning Osaühing REDSTORM 04.03.2025 esitatud taotlusest, otsustan:

1. Rahuldada Osaühing REDSTORM (registrikood 11228060) 04.03.2025 taotlus.

2. Muuta Vabariigi Valitsuse 06.10.2016 korraldusega nr 329 „Hoonestusloa andmine“ antud hoonestusloa tingimusi ja teha järgmised muudatused:

2.1. Muuta punkti 2 ja sõnastada järgmiselt:
„2) avaliku veekogu koormatava ala L-EST koordinaadid ja suurus ruutmeetrites:
X 6481442.49, Y 387067.28
X 6481319.30, Y 387063.50
X 6481316.40, Y 387160.70
X 6481439.69, Y 387164.48
Koormatava ala suurus on 11 991,16 m2;“;

2.2. Muuta punkti 4 ja sõnastada järgmiselt:
„4) käesoleva hoonestusloa alusel on lubatud paigaldada kuni kuus sumpa, millest igaüks diameetriga kuni 32 meetrit ning sügavusega kuni 10 meetrit. Sumbad paigaldatakse grid-süsteemis.“.

3. Otsus jõustub teatavaks tegemisest.

Isikul, kes leiab, et käesoleva haldusaktiga või haldusmenetluse käigus on rikutud tema õigusi või piiratud tema vabadusi, on õigus esitada vaie Tarbijakaitse ja Tehnilise Järelevalve Ametile (Endla tn 10a, 10122 Tallinn, e-post info@ttja.ee) haldusmenetluse seaduses sätestatud korras 30 päeva jooksul arvates haldusaktist teada saamisest või kaebus Tallinna Halduskohtule (Tallinna Kohtumaja, Pärnu mnt 7, 15082 Tallinn, e-post tlnhktallinn.menetlus@kohus.ee) halduskohtumenetluse seadustikus sätestatud korras 30 päeva jooksul haldusakti teatavaks tegemisest arvates.

(allkirjastatud digitaalselt) 
Kristi Talving 
peadirektor 

Koostaja: Liis Jääger